### Beslutningstema

I denne sag skal der træffes beslutning om frigivelse af et rådighedsbeløb til brug for renoveringsarbejder i forbindelse med omstillingen af botilbudsområdet inden for Voksen Socialområdet.

### Historik

I forbindelse med socialudvalgsmødet afholdt d. 16 august 2022, blev der truffet beslutning om, at omstille [adresse] til et specialiseret botilbud.

### Sagsfremstilling

I forbindelse med omstillingen af [adresse] til et specialiseret botilbud, er der behov for at iværksætte en ombygning af bygningen således, at den kan imødegå borgernes behov og udfordringer.

Ombygningen af [adresse] vil bl.a. omfatte lydisolering af boliger, afdækning af tekøkkener, etablering af lukkede gårdhaver og ændringer af adgangsdøre udvendigt og indvendigt. Udarbejdelse af planen for ombygningen af [adresse], er sket i et tæt samarbejde mellem forvaltningen og ledelsen af botilbuddene i [adresse].

I investeringsoversigten for 2022 er der afsat 1,050 mio. kr. svarende til det budget for 2022 der jf. investeringsoversigten, som endnu ikke er frigivet, som vil blive anvendt på renoveringsarbejder på [adresse] i forbindelse med omstilling af botilbudsområdet.

Der ansøges således, om en tillægsbevilling på 1,050 mio. kr. til den eksisterende anlægsbevilling på 3,910 mio. kr., så den nye anlægsbevilling udgør 4,960 mio. kr.

### Fagchefen for Voksen Socialområdet indstiller

at der gives en tillægsbevilling på 1,050 mio. kr. til eksisterende anlægsbevilling, som ændres til 4,960 mio. kr. til renoveringsplan Løgumgård (bevillingsprogram 717)

at det afsatte rådighedsbeløb på 1,050 mio. kr. frigives, og

at indstillingen videresendes til Økonomiudvalget og Kommunalbestyrelsen.

Beslutning fra Socialudvalget, 13. september 2022, pkt. 5:

Indstillingen anbefales.

Beslutning fra Økonomiudvalget, 22. september 2022, pkt. 11:

Indstillingen anbefales.

### Beslutning

Indstillingen godkendt.